РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 1

от заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет,
проведено на 14 януари 2026 г.

Днес, 14 януари 2026 г. от 14:00 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ. - ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ - отсъства
	
От администрацията на Висшия съдебен съвет присъстват експертните сътрудници към комисията: Олга Кадънкова – директор на дирекция „СКНСС“, Илияна Иванова – гл. експерт в отдел „СС“, дирекция „СКНСС“, Бетина Димитрова – ст. експерт – юрисконсулт в отдел „СКН“, дирекция „СКНСС“ и Цвета Котева – мл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

1. Предложение от г-жа Д. Марчева – член на ВСС и председател на „КСКНСС“ към СК на ВСС относно изменение и допълнение на ГПК.

2. Доклад от експертните сътрудници относно предприемане на действия пред Министерство на финансите за осигуряване на целеви средства от централния бюджет във връзка с финансиране на реформа 3 „Разширяване на използването на алтернативни способи за разрешаване на спорове и въвеждане на медиация, задължителна по някои видове дела“ от НПВУ на Р. България.

        3. Получени становища и предложения от членовете на работната група, сформирана с решение по протокол № 6/10.10.2024 г., т. 17 на ПВСС, за допълнение на Правилата за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС).

         4. Извлечение от решение по т. 5 от протокол № 9/10.12.2025 г. от проведено заседание на работната група, създадена в изпълнение на решение на ПВСС по протокол № 26/22.10.2020 г., относно необходимостта от въвеждане на допълнителни дейности в Приложение 3.3. към ПОНС.
(Извлечение с вх. № ВСС-197/08.01.2026 г.)

5.  Писмо от г-н Руси Алексиев – председател на СГС с приложен препис на протокол от Общо събрание на съдиите във връзка със сигнал от д-р Ивайло Дерменджиев – председател на Висшия адвокатски съвет относно проблеми при разглеждане на дела от въззивните състави на Брачно отделение в Софийски градски съд.
(Отложена с решение по протокол № 13/12.11.2025 г., т. 10 на КСКНСС към СК на ВСС)

        6. Проект за изменение и допълнение на Правилника за администрацията в съдилищата (изм. и доп., бр. 53 от 01.07.2025 г.) във връзка с решение по протокол № 13/12.11.2025 г., т. 6 на комисията.
(Отложена с решение по протокол № 14/16.12.2025 г., т. 3 на КСКНСС към СК на ВСС)

7. Предложение от г-жа Д. Марчева – член на ВСС и председател на КСКНСС към СК на ВСС във връзка с решение на СК на ВСС по протокол № 19/16.06.2020 г. относно оптимизация на дейността на военните съдилища.

8. Предложение от г-жа Д. Марчева – член на ВСС и председател на КСКНСС към СК на ВСС относно осигуряване на помещение за служителите в дирекция „СКНСС“ в АВСС.

	По дневния ред:

        ОТНОСНО точка 1 от дневния ред: Предложение от г-жа Д. Марчева – член на ВСС и председател на „КСКНСС“ към СК на ВСС относно изменение и допълнение на ГПК.

МОТИВИ: На 05.11.2025 г., на основание чл. 87, ал. 1 от Конституцията на Република България (КРБ) и чл. 70, ал. 1, т. 1 от Правилника за организацията и дейността на Народното събрание (ПОДНС) е внесен проект на Закон за изменение и допълнение на Гражданския процесуален кодекс (ЗИД на ГПК), ведно с мотиви и предварителна оценка на въздействието към него. Вносители са Кристина Петкова и група народни представители.
 С писмо с рег. индекс № ВСС – 16085/10.11.2025 г. законопроектът е постъпил във Висшия съдебен съвет (ВСС) за изразяване на становище.
 С решение по протокол № 31/04.12.2025 г., т. 14.1, Пленумът на Висшия съдебен съвет (ПВСС) е изразил положително становище по проекта на ЗИД на ГПК. 
Работна група към Министерство на правосъдието (МП) е изготвила предложения за промени в ГПК. 
Предоставена е възможност за представяне на предложения за законодателни промени, различни от предлаганите от МП.
Целта е всички предложения да бъдат инкорпорирани в един цялостен проект на ЗИД на ГПК, който впоследствие да бъде внесен в НС и представен за разглеждане и обсъждане по установения ред.
Във връзка с горното, съдиите от Софийски районен съд (СРС) - Константин Кунчев и Кирил Петров, членове на работната група по заповедни дела, сформирана с решение по протокол № 6/10.10.2024 г., т. 17 на ПВСС, изготвиха предложения за законодателни промени, ведно с подробни мотиви  към тях, в които представиха своите идеи за промени в ГПК.
В мотивите към законопроекта акцентът е поставен върху необходимостта от своевременно разглеждане на делата като условие за ефективна правна защита на правата на гражданите и юридическите лица, и пряко свързана с изискването за достъп до правосъдие. Прекомерната продължителност на гражданските производства е представена като един от най-сериозните и трайни проблеми на българската съдебна система. Посочено е, че това създава несигурност, подкопава върховенството на закона и правния ред. 
Очертана е необходимостта от по-дълбока и цялостна реформа, съчетаваща вътрешноправните изисквания за своевременно правосъдие с общностните  стандарти, произтичащи от правото на Европейския съюз (ПЕС). Обърнато е внимание на нуждата от усъвършенстване на процесуалната рамка, изразяващо се в предотвратяване на забавянията. 
Предложените законодателни промени допринасят за постигането на по-голяма яснота относно правилата за местната подсъдност, доказването, процесуалните действия на страните и съединяването на искове. Целта на промените е създаване на условия за по-бързо приключване на делата, включително чрез модерни електронни способи и възможност за произнасяне в закрито заседание.
Следва да се отбележи, че законодателните изменения целят и постигане на по-пълно съответствие с ПЕС и практиката на Съда на Европейския съюз (СЕС), особено в областта на потребителската защита, алтернативното разрешаване на спорове и защитата срещу неравноправни клаузи. 
С оглед изложеното, може да се приеме, че предложените законодателни изменения представляват последователен и системно обоснован пакет от мерки, насочени към модернизиране на гражданския процес, ускоряване на производствата и осигуряване на по-висока степен на правна сигурност, предвидимост и равномерна натовареност на съдилищата.
Въз основа на горното,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за целесъобразно проектът на ЗИД на ГПК, ведно с мотивите към него, да бъдат изпратени на председателя на Върховния касационен съд, с молба същите да бъдат предоставени на съдиите от Гражданска колегия за изразяване на становище в едномесечен срок.

2. Приема за целесъобразно проектът на ЗИД на ГПК, ведно с мотивите към него, да бъдат изпратени на административните ръководители на апелативните съдилища, с молба същите да бъдат предоставени на съдиите от съответния апелативен район, разглеждащи граждански дела, за изразяване на становище в едномесечен срок.

3. След получаване и обобщаване на становищата по т. 1 и т. 2, същите да бъдат внесени в заседание на комисията, ведно с проекта на ЗИД на ГПК и мотивите към него.

ОТНОСНО точка 2 от дневния ред: Доклад от експертните сътрудници относно предприемане на действия пред Министерство на финансите за осигуряване на целеви средства от централния бюджет във връзка с финансиране на Реформа 3 „Разширяване на използването на алтернативни способи за разрешаване на спорове и въвеждане на медиация, задължителна по някои видове дела“ от НПВУ на Р. България.

        След проведени обсъждания,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Изпраща доклада на членовете на Съвета по въпросите на медиацията по висящи съдебни дела, определени с решение по т. 18, протокол № 29/21.10.2025 на СК на ВСС, за сведение.

ОТНОСНО точка 3 от дневния ред: Получени становища и предложения от членовете на работната група, сформирана с решение по протокол № 6/10.10.2024 г., т. 17 на ПВСС, за допълнение на Правилата за разпределение на делата по реда на чл. 9, ал. 3 от Закона за съдебната власт (приети с реш. по т. 29, пр. № 46/10.12.2024 г. на СК на ВСС).

След проведени обсъждания,

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Възлага на служителите от отдел „СС“, дирекция „СКНСС“ в АВСС, да изготвят статистически анализ, включващ справки за формирането на натовареността на всички районни съдилища за целите на разпределение на заповедните дела за периода 01.10 - 31.12.2025 г., както и да бъде изчислено числовото изражение на предложените промени за изключване на прекратените дела от изчислението на средната обща натовареност на районните съдилища.

2. След изготвяне на анализа по т. 1, същият, ведно със статистическата информация, да бъде изпратен на членовете на работната група, сформирана с решение по протокол № 6/10.10.2024 г., т. 17 на ПВСС, за изразяване на становище в едноседмичен срок.
3. След получаване и обобщаване на становищата т. 2, същите да бъдат внесени в заседание на комисията, ведно с материалите по точката.
ОТНОСНО точка 4 от дневния ред: Извлечение от решение по т. 5 от протокол № 9/10.12.2025 г. от проведено заседание на работната група, създадена в изпълнение на решение на ПВСС по протокол № 26/22.10.2020 г., относно необходимостта от въвеждане на допълнителни дейности в Приложение 3.3. към Правилата за оценка на натовареността на съдиите (ПОНС).
(Извлечение с вх. № ВСС-197/08.01.2026 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за целесъобразно решение по протокол № 9/10.12.2025 г. от проведено заседание на работната група, създадена в изпълнение на решение на ПВСС по протокол № 26/22.10.2020 г., да бъде изпратено на председателя на Върховния касационен съд, с молба съдиите от Търговска колегия да изразят своето становище в едномесечен срок.

2. Приема за целесъобразно решение по протокол № 9/10.12.2025 г. от проведено заседание на работната група, създадена в изпълнение на решение на ПВСС по протокол № 26/22.10.2020 г., да бъде изпратено на административните ръководители на апелативните съдилища, с молба съдиите от съответния апелативен район, разглеждащи граждански и търговски дела, да изразят становище в едномесечен срок.

3. След получаване и обобщаване на становищата по т. 1 и т. 2, същите да бъдат внесени в заседание на комисията, ведно с материалите по точката.

ОТНОСНО точка 5 от дневния ред: Писмо от г-н Руси Алексиев – председател на СГС с приложен препис на протокол от Общо събрание на съдиите във връзка със сигнал от д-р Ивайло Дерменджиев – председател на Висшия адвокатски съвет относно проблеми при разглеждане на дела от въззивните състави на Брачно отделение в Софийски градски съд.
(Отложена с решение по протокол № 13/12.11.2025 г., т. 10 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката, с оглед решение по т. 2 от протокол № 1/14.01.2026 г. на комисия „Управление на собствеността“ към ПВСС.

2. Точката да бъде внесена за разглеждане в заседание на комисията след 20.02.2026 г.

ОТНОСНО точка 6 от дневния ред: Проект за изменение и допълнение на Правилника за администрацията в съдилищата (изм. и доп., бр. 53 от 01.07.2025 г.) във връзка с решение по протокол № 13/12.11.2025 г., т. 6 на комисията.
(Отложена с решение по протокол № 14/16.12.2025 г., т. 3 на КСКНСС към СК на ВСС)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката за следващото заседание на комисията.
         ОТНОСНО точка 7 от дневния ред: Предложение от г-жа Д. Марчева – член на ВСС и председател на КСКНСС към СК на ВСС във връзка с решение на СК на ВСС по протокол № 19/16.06.2020 г. относно оптимизация на дейността на военните съдилища, да бъде иницииран ново предложение за преструктуриране на военните съдилища, 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

          1. Приема предложението на г-жа Д. Марчева – член на ВСС и председател на КСКНСС към СК на ВСС.

          2. Възлага на експертните сътрудници към комисията да изготвят мотивирано предложение относно оптимизацията на дейността на военните съдилища.

	3. След изготвяне на предложението по т. 2, същото да бъде внесено в заседание на комисията, за обсъждане.

ОТНОСНО точка 8 от дневния ред: Предложение от г-жа Д. Марчева – член на ВСС и председател на КСКНСС към СК на ВСС относно осигуряване на помещение за служителите в дирекция „СКНСС“ в АВСС.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката, с оглед решение по т. 18 от протокол № 1/14.01.2026 г. на комисия „Управление на собствеността“ към ПВСС.

2. Точката да бъде внесена за разглеждане в заседание на комисията след 20.02.2026 г.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: /п/

			ДАНИЕЛА МАРЧЕВА